ΔΙΚΗΓΟΡΙΚΑ ΓΡΑΦΕΙΑ

Γ. ΔΑΛΑΚΟΥ - Ε. ΔΑΝΙΗΛΙΔΗ - Γ. ΞΥΝΟΓΑΛΑ

& ΣΥΝΕΡΓΑΤΩΝ

ΛΕΩΦ. ΑΛΕΞΑΝΔΡΑΣ 136, ΑΘΗΝΑ – Τ.Κ. 114 71

**Τηλ:** 210 6447205, Κιν.: 6976730660 (Γ. Δαλάκος), 6944420476 (Ε. Δανιηλίδη), 6946005490 (Γ. Ξυνογαλάς), **Fax:** 210 6447226

E-mail: georgios.dalakos@dsa.gr, liadan19@gmail.com, xynogalas.g@windowslive.com

Ιανουάριος 2019

ΑΝΑΔΡΟΜΙΚΗ ΔΙΕΚΔΙΚΗΣΗ ΠΕΡΙΚΟΠΩΝ ΜΙΣΘΩΝ

(ΔΩΡΑ ΕΟΡΤΩΝ, ΕΠΙΔΟΜΑ ΑΔΕΙΑΣ) λόγω ΜΝΗΜΟΝΙΩΝ

Με τις πρόσφατες υπ’ αριθμ. Α2626/2018 και Α2635/2018 αποφάσεις του ΣΤ΄ Τμήματος του Συμβουλίου της Επικρατείας κρίθηκε αντισυνταγματική και αντικείμενη στο άρθρο 1 του Πρώτου Πρόσθετου Πρωτοκόλλου της Ευρωπαϊκής Σύμβασης Δικαιωμάτων του Ανθρώπου η περικοπή των δώρων εορτών και του επιδόματος αδείας στο Δημόσιο και τον ευρύτερο Δημόσιο τομέα, που συντελέσθηκε από την 1η.1.2013 με το μνημονιακό Ν. 4093/2012.

Εντούτοις, **αναγκαία προϋπόθεση για την αναδρομική διεκδίκηση των περικοπών είναι η άσκηση αγωγής ενώπιον των αρμοδίων Δικαστηρίων**.

Σημειώνεται ότι **για τη διεκδίκηση των εν λόγω απαιτήσεων ισχύει σύντομη διετής παραγραφή** και για τον λόγο αυτό η ανάθεση της δικαστικής διεκδίκησης θα πρέπει να συντελεσθεί το ταχύτερο δυνατό. Η σύμπραξη των τριών δικηγορικών μας γραφείων, με εξειδικευμένους και πεπειραμένους επιστημονικούς συνεργάτες, διασφαλίζει και εγγυάται ταχύτατη διεκδίκηση των περικοπών και υψηλό επίπεδο υπηρεσιών.

ΟΙΚΟΝΟΜΙΚΟΙ ΟΡΟΙ ΔΙΚΑΣΤΙΚΗΣ ΔΙΕΚΔΙΚΗΣΗΣ

1. ΕΞΟΔΑ ΔΙΚΑΣΤΙΚΗΣ ΔΙΕΚΔΙΚΗΣΗΣ

Το σύνολο των εξόδων της διαδικασίας μέχρι και την έκδοση απόφασης σε πρώτο βαθμό (σύνταξη, κατάθεση, συζήτηση αγωγής, φωτοτυπίες, δακτυλογραφήσεις, γραμμάτια προείσπραξης ΔΣΑ, αμοιβές δικαστικού επιμελητή, οδοιπορικά και εν γένει έξοδα διαχείρισης) ανέρχεται στα κάτωθι ποσά:

Α: **16 €** κατ’ άτομο με ελάχιστο αριθμό 500 προσφευγόντων

Β: **18 €** κατ’ άτομο με ελάχιστο αριθμό 250 προσφευγόντων

Γ: **20 €** κατ’ άτομο με ελάχιστο αριθμό 150 προσφευγόντων

Σημειώνεται ότι σε περίπτωση αποδεδειγμένης σοβαρής οικονομικής αδυναμίας ορισμένων εκ των προσφευγόντων (οι οποίοι δεν δύναται να υπερβαίνουν το 2% του συνολικού αριθμού των προσφευγόντων), θα απαλλάσσονται από την καταβολή των εξόδων της παρούσας δικαστικής διεκδίκησης, κατόπιν προηγούμενης συνεννοήσεως της Διοίκησης του Σωματείου με τα γραφεία μας.

2. ΔΙΚΗΓΟΡΙΚΗ ΑΜΟΙΒΗ

**Ποσοστό 2% πλέον Φ.Π.Α.** επί του καθαρού ποσού που θα επιδικασθεί και **μόνο όταν αυτό εισπραχθεί**. Σημειώνεται ότι **σε περίπτωση συμβιβασμού δικαστικού ή εξώδικου ή κατάργησης της δίκης μετά από τυχόν νομοθετική ρύθμιση του ζητήματος καθώς και σε τυχόν μη ευδοκίμηση της υπόθεσης ΔΕΝ θα οφείλεται η παραμικρή αμοιβή**.

ΑΠΑΙΤΟΥΜΕΝΑ ΕΓΓΡΑΦΑ

Για την κατάθεση της Αγωγής, πρέπει να αποστείλετε συμπληρωμένα τα έντυπα που θα σας χορηγηθούν από τα δικηγορικά μας γραφεία (**φόρμα ατομικών στοιχείων**, **εργολαβικό δίκης**, **εξουσιοδότηση παράστασης δίκης**) καθώς και **τυχόν προηγηθείσα αίτηση διακοπής παραγραφής που καταθέσατε προς την υπηρεσία σας** (με αριθμό πρωτοκόλλου)**.** Σημειώνεται ότι **επί της τυχόν υποβληθείσας αίτησης διακοπής παραγραφής δεν απαιτείται απάντηση της υπηρεσίας**.

ΑΠΟΣΤΟΛΗ ΕΓΓΡΑΦΩΝ

Τα παραπάνω έγγραφα θα πρέπει να αποσταλούν ΣΥΣΤΗΜΕΝΑ (με ομαδική αποστολή κατά προτίμηση) στην διεύθυνση (**ΔΑΛΑΚΟΣ ΓΕΩΡΓΙΟΣ & ΣΥΝΕΡΓΑΤΕΣ – Δικηγορικό Γραφείο – Λεωφόρος Αλεξάνδρας 136, Αθήνα** **- Τ.Κ. 114 71**) ΑΠΑΡΑΙΤΗΤΩΣ μαζί με αντίγραφο της ταχυδρομικής επιταγής (που αναφέρεται αμέσως παρακάτω).

**ΑΠΟΣΤΟΛΗ ΕΞΟΔΩΝ**

Το χρηματικό ποσό των δικαστικών εξόδων για κάθε ενδιαφερόμενο, πρέπει να εμβαστεί με (συνολική)ΑΠΛΗ ΤΑΧΥΔΡΟΜΙΚΗ ΕΠΙΤΑΓΗ (**ΟΧΙ ΤΗΛΕΦΩΝΙΚΗ ΕΠΙΤΑΓΗ)** υπέρ παραλήπτου ΓΕΩΡΓΙΟΥ ΔΑΛΑΚΟΥ στην ίδια παραπάνω διεύθυνση. Στην ταχυδρομική επιταγή πρέπει να αναγράφεται ο αποστολέας ή η υπηρεσία. ΑΠΑΡΑΙΤΗΤΩΣ πρέπει **να τίθεται εντός του φακέλου των εγγράφων ένα αντίγραφο της ταχυδρομικής επιταγής** (όπως αναφέρεται και αμέσως παραπάνω).

Με ιδιαίτερη εκτίμηση

|  |  |  |
| --- | --- | --- |
| **ΓΕΩΡΓΙΟΣ ΔΑΛΑΚΟΣ**Μεταπτυχιακός Διπλωματούχος Αστικού Δικαίου Νομικής Σχολής Αθηνών | **ΕΥΑΓΓΕΛΙΑ ΔΑΝΙΗΛΙΔΗ**Μεταπτυχιακή Διπλωματούχος Ευρωπαϊκού Δικαίου Νομικής Σχολής Αθηνών | **ΓΕΩΡΓΙΟΣ ΞΥΝΟΓΑΛΑΣ**Μεταπτυχιακός Διπλωματούχος Εργατικού Δικαίου Νομικής Σχολής Αθηνών |